**PÕHIMÄÄRUSE PEROJEKT**

1. peatükk  
 ÜLDSÄTTED

§ 1.  Määruse reguleerimisala

Käesolev põhimäärus sätestab Viljandi (lasteaia nimetus) õppe- ja kasvatustegevuse alused, direktori pädevused, pidaja õigused ja kohustused ning majandamise alused.

§ 2.  Nimetus

Lasteaia nimetus on (lasteaia nimetus) (edaspidi lasteaed).

§ 3.  Asukoht ja tegevuskoht

1. Lasteaia asukoht on (aadress).
2. Lasteaial on kaks tegevuskohta:

1) (tegevuskoht 1 aadress);

2) (tegevuskoht 2 aadress);

§ 4.  Õiguslik seisund ja tegutsemise vorm

1. Lasteaed on munitsipaallasteaed.
2. Lasteaia teeninduspiirkond on Viljandi linn.
3. Lasteaia tegutsemise vorm on lasteaed, milles on lastehoiurühm või -rühmad.
4. Lasteaed on Viljandi Linnavalitsuse (edaspidi linnavalitsus) haridus- ja kultuuriameti (edaspidi haridusamet) hallatav asutus.
5. Lasteaed juhindub oma tegevuses Eesti Vabariigi kehtivatest õigusaktidest, Viljandi linna õigus- ja haldusaktidest ning käesolevast põhimäärusest.

§ 5.  Õppekeel

Õppetöö lasteaias toimub eesti keeles.

§ 6. Eesmärk ja ülesanded

Lasteaia tegevuse eesmärk on täita alusharidusseaduses loetletud ülesandeid.

§ 7.  Sümboolika

1. Lasteaial võib olla oma nimetusega pitsat, logo ja muu sümboolika.
2. Lasteaia sümboolika kujunduse ja kasutamise korra kehtestab direktor käskkirjaga kooskõlastatult linnavalitsusega.

§ 8.  Struktuur

1. Lasteaias on lasteaia- ja hoiurühmad. Vajadusel võib moodustada liitrühmasid.
2. Rühmad moodustatakse vastavalt alusharidusseaduse § 10 ja hoiurühmad § 34 lõige 1 alusel.

§ 9.  Lasteaeda vastuvõtt ja väljaarvamine

Lapse lasteaeda vastuvõtmise ja väljaarvamise korra kehtestab linnavalitsus lähtudes alusharidusseadusest.

§ 10.  Arengukava

1. Lasteaia järjepideva arengu tagamiseks koostab direktor koostöös töötajate, lasteaia pidaja ja hoolekoguga lasteaia arengukava vähemalt kolmeks aastaks.
2. Lasteaia arengukava koostamisel lähtutakse riiklikest valdkondlikest strateegiadokumentidest, Viljandi linna arengukavast ja lasteaia sisehindamise tulemustes esile toodud tugevustest ja parendusvaldkondadest ning riskianalüüsi tulemustest.
3. Arengukavas määratakse vähemalt:  
    1) lasteaia arenduse põhisuunad ja -valdkonnad;  
    2) tegevuskava.
4. Arengukava kinnitamine toimub linnavalitsuse poolt kehtestatud korras.
5. Arengukava avalikustatakse lasteaia veebilehel.

§ 11.  Põhimääruse kinnitamine ja muutmine

Lasteaia põhimääruse kinnitab ja muudab linnavalitsus.

2.  peatükk

ÕPPE- JA KASVATUSTEGEVUSE ALUSED

§ 12.  Õppe- ja kasvatustegevuse korraldus

1. Lasteaia õppe- ja kasvatustegevuse korraldamisel ja läbiviimisel lähtub lasteaed lasteaia õppekavast ja kaasava hariduse põhimõtetest.
2. Õppe- ja kasvatustegevus korraldatakse turvalises, eakohases, mängulises ning arendavas õpi- ja kasvukeskkonnas. Toetatakse laste üldoskuste arengut ning selliste teadmiste, oskuste ja hoiakute kujunemist, mis loovad eeldused põhihariduse omandamiseks ja edukaks edasijõudmiseks igapäevaelus.
3. Lasteaia aastaringse või hooajalise tegutsemise ning lahtioleku aja otsustab linnavalitsus.
4. Töökorralduse reegleid kehtestab lasteaia direktor.

3. peatükk  
 LASTEAIA TEGEVUSE KORRALDAMINE JA JUHTIMINE

§ 13. Direktor

1. Lasteaeda juhib direktor.
2. Direktori vaba ametikoha täitmiseks korraldab linnavalitsus avaliku konkursi, lähtudes ametikoha täitmiseks linnavalitsuses kehtestatud korrast.
3. Töölepingu direktoriga sõlmib, peatab, muudab ja ütleb üles linnapea.
4. Direktor on töölepingu kehtivuse ajal lasteaia seadusjärgne esindaja.
5. Lasteaia direktor täidab käesoleva põhimäärusega, alusharidusseadusega ning teiste seaduste ja nende alusel antud õigus- ja haldusaktidega direktorile pandud ülesandeid.  
   Sealhulgas direktor:
   1. kannab vastutust lasteaia üldseisundi ja arengu ning rahaliste vahendite õiguspärase ja otstarbeka kasutamise ning eelarve täitmise eest;
   2. tegutseb lasteaia nimel ja esindab seda ilma täiendavate volitusteta kõigis riigi- ja omavalitsusasutustes, suhetes füüsiliste ja juriidiliste isikutega;
   3. annab oma pädevuse piires lasteaia töö korraldamiseks käskkirju ja kontrollib nende täitmist;
   4. vastutab asjaajamise õigsuse ja dokumentide säilitamise eest;
   5. sõlmib, muudab, peatab ja lõpetab töötajatega töölepingud ning võtab vastutusele tööülesannete ja – kohustuste täitmata jätmise või mitte nõuetekohase täitmise eest;
   6. sõlmib igapäevase õppe- ja majandustegevuse raames lasteaia nimel lepinguid ja kokkuleppeid;
   7. korraldab lasteaia andmete ning nende muutuste, lasteaias käivate laste andmete, lastele osutatud tugiteenuste ja teenuseosutaja andmete ning alushariduse riikliku õppekava läbinud laste koolivalmiduskaartide, õppe- ja kasvatustegevusega seotud töötajate ja töösuhete, sealhulgas töötajate omandatud kvalifikatsiooni, kandmise Eesti Hariduse Infosüsteemi;
   8. kinnitab sisehindamise aruande pärast kooskõlastamist hoolekogu ja linnavalitsusega;
   9. annab vähemalt kord aastas hoolekogule ja linnavalitsusele ülevaate lasteaia õppe- ja kasvatustegevusest, majanduslikust seisust ning raha kasutamisest.
   10. täidab muid talle pandud kohustusi ja ülesandeid.

## § 14. Lasteaia töötajad

1. Lasteaia töötajate struktuuri ja koosseisu kinnitab linnavalitsus direktori ettepanekul.
2. Lasteaia töötajad on pedagoogid ja lasteaia majandamist tagavad ning õpetajaid abistavad töötajad.

§ 15. Hoolekogu

1. Vanemate, lasteaia töötajate ja lasteaia pidaja koostöö suunamiseks, õppe- ja

kasvatustegevuse planeerimiseks ja jälgimiseks ning selleks paremate tingimuste loomiseks moodustatakse lasteaia hoolekogu.

1. Hoolekogu moodustamise korra ja hoolekogu töökorra kehtestab linnavolikogu. Hoolekogu täidab alusharidusseaduse § 26 loetletud ülesandeid.
2. Hoolekogul on õigus saada direktorilt ning linnavalitsuselt oma tööks vajalikku informatsiooni.

4. peatükk  
 MAJANDAMISE JA ASJAAJAMISE ALUSED

§ 16. Vara

(1) Lasteaia kasutuses olev linnavara on lasteaiale sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, inventar ja muud asjad, õigused ning hüved. Linnavara omanikuks on Viljandi linn.

(2) Linnavara valdamine, kasutamine ja käsutamine ning Viljandi linnale varaliste kohustuste võtmine toimub õigusaktidega kehtestatud korras.

§ 17. Eelarve

1. Lastead tegutseb talle kinnitatud eelarve piires.
2. Lasteaia eelarve kavale annab arvamuse hoolekogu ja kiidab heaks linnavalitsus ning eelarve kinnitab linnavolikogu.
3. Osa lasteaia kuludest ja laste toiduraha katavad vanemad.
4. Lasteaia osalustasu kehtestab linnavolikogu.
5. Lasteaia toidukulu päevamaksumuse kehtestab linnavalitsus.
6. Direktor esitab vajadusel linnavalitsusele lasteaia eelarve muudatuste ettepanekud.
7. Raamatupidamisarvestust peetakse tsentraliseeritult linnavalitsuses.

§ 18. Rahalised vahendid

1. Lasteaia rahalised vahendid moodustuvad linna eelarvest, vanemate poolt kaetavast osast, laekumistest fondidest, sihtasutustelt ja annetustest.
2. Lasteaia finantsmajanduslikku tegevust korraldab direktor.
3. Lasteaed võib vastu võtta eraldisi fondidest, sihtasutustelt ja annetusi äriühingutelt, mittetulundusühingutelt ja üksikisikutelt. Direktor peab eraldisest ja annetusest teavitama linnavalitsust ning tagama nimetatud vahendite kasutamise arvestuse raamatupidamises ja kajastamise eelarve täitmise õigusaktides ja linnavalitsuse raamatupidamise sise-eeskirjas kehtestatud korras.

§ 19. Asjaajamine ja aruandlus

1. Lasteaia asjaajamise toimub vastavalt direktori poolt kehtestatud regulatsioonile.
2. Lasteaed esitab aruandeid oma tegevuse kohta õigusaktidega kehtestatud ulatuses, korras ja tähtaegadel.

## § 20. Järelevalve

1. Riiklikku järelevalvet lasteaia tegevuse üle teostatakse õigusaktidega sätestatud alustel ja korras.
2. Teenistuslikku järelevalvet lasteaia tegevuse üle teostab linnavalitsus.
3. Lasteaia finantsmajanduslikku tegevust revideerib linnavalitsus õigusaktidega sätestatud alustel ja korras

5. peatükk  
 LASTEAIA ÜMBERKORRALDAMINE

§ 21. Lasteaia ümberkorraldamine ja tegevuse lõpetamine

1. Lasteaia ümberkorraldamine ja tegevuse lõpetamine toimub alusharidusseaduse § 17 ettenähtud korras ja lähtutakse alusharidusseaduse § 21 ettenähtud teavituste kohustustest.
2. Lasteaia ümberkorraldamise ja tegevuse lõpetamise otsustab linnavolikogu.

6. peatükk  
 RAKENDUSSÄTTED

§ 22. Määruse jõustumine

Määrus jõustub 1. september 2025.